# Cupressus arizonica

Cupressus arizonica és una espècie de conífera de la família de les cupressàcies, natural del sud-oest d'Amèrica del Nord, al sud dels Estats Units d'Amèrica i nord de Mèxic. En estat salvatge es troba als bosquets petits, dispersos, no en grans boscos. Ha estat introduïda a la resta de continents, arribant a estar naturalitzada a molts punts d'Europa.

## Noms comuns

Cupressus arizonica rep diferents noms en català: xiprer blau, xiprer cendrós, xiprer d'Arizona, ciprer cendrós.

## Descripció

És un arbre perenne de mida mitjana amb una capçada cònica, que pot arribar a mesurar 10-25 metres d'altura. El tronc pot arribar als 50 cm de diàmetre amb fullatge gris-verd o blau-verd. Té l'escorça llisa de color marró-rogenca, de la qual es desprenen làmines verticals. Les seves fulles són verd-grisenques, esquamiformes o imbricades amb l'àpex aixecat. Estan proveïdes de glàndules resinoses al dors. Té estròbils llenyosos amb 6-8 escames mucronades de color verdós-bru a la joventut i marró a la maduresa.

## Usos

El seu major ús és ornamental a parcs i jardins de tot el món. És una planta molt utilitzada com a límit per a delimitar parcel·les, a causa del seu caràcter robust i atapeït, a més de ser fàcilment emmotllable a l'hora de podar. També ha estat utilitzada per a la repoblació forestal en algunes zones d'Espanya, destacant La Pedriza (Comunitat de Madrid) i Sierra Morena (Andalusia).

## Taxonomia

Cupressus arizonica va ser descrita per Edward Lee Greene i publicada al Bulletin of the Torrey Botanical Club 9(5): 64–65, l'any 1882.

### Etimologia

* Cupressus: és el nom llatí del xiprer que segons alguns autors prové de "Cyprus" (Xipre), d'on és nadiu i creix de manera silvestre.
* arizonica: epítet geogràfic que fa al·lusió a la seva localització a Arizona.

### Sinonímia

* Callitropsis arizonica (Greene) D.P.Little
* Cupressus arizonica var. arizonica
* Cupressus arizonica var. bonita Lemmon
* Cupressus arizonica var. compacta C.K.Schneid.
* Cupressus arizonica f. compacta (C.K.Schneid.) Rehder
* Cupressus arizonica f. glauca (Woodall) Rehder
* Cupressus arizonica f. glomerata Martínez
* Cupressus arizonica f. minor Martínez
* Cupressus arizonica var. revealiana Silba
* Cupressus arizonica subsp. revealiana (Silba) Silba
* Cupressus benthamii var. arizonica (Greene) Mast.
* Cupressus lusitanica subsp. arizonica (Greene) Maire
* Hesperocyparis arizonica (Greene) Bartel
* Hesperocyparis revealiana (Silba) Silba
* Neocupressus arizonica (Greene) de Laub.

## Referències

* ↑ «Noms de plantes. Corpus de fitonímia catalana | TERMCAT». [Consulta: 18 febrer 2023].
* ↑ «Cupressus arizonica». Tropicos.org. Missouri Botanical Garden. [Consulta: 31 gener 2013].
* ↑ «Cupressus arizonica a The Plant List» (en anglès). [Consulta: 8 juliol 2017].

## Bibliografia

* CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
* Correll, D. S. & M. C. Johnston. 1970. Man. Vasc. Pl. Texas i–xv, 1–1881. The University of Texas at Dallas, Richardson.
* Flora of North America Editorial Committee, e. 1993. Pteridophytes and Gymnosperms. 2: i–xvi, 1-475. In Fl. N. Amer.. Oxford University Press, New York.
* Hokche, O., P. E. Berry & O. Huber. 2008. 1–860. In O. Hokche, P. E. Berry & O. Huber Nuevo Cat. Fl. Vasc. Venezuela. Fundación Instituto Botánico de Venezuela, Caracas.
* Molina Rosito, A. 1975. Enumeración de las plantas de Honduras. Ceiba 19(1): 1–118.
* Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

## Enllaços externs

* Cupressus arizonica a Árboles Ibéricos